Vaidas Šilėnas

Vaidotas Šilėnas (g. 1985 m. liepos 16 d. Kelmėje) – Lietuvos futbolininkas, žaidžiantis komandoje krašto saugo arba gynėjo pozicijose.

Biografija 
Karjerą pradėjo gimtojo miesto Kelmės FK „Kražantė“ klube.

Buvo pakviestas į FC „Šiaulius“, kuriam atstovavo 2006–2010 metais. Per tuos ketverius metus, kai rungtyniavo Šiaulių FC „Šiauliai“ ekipoje, pelnė 13 įvarčių, įspūdingi spyriai į „Žalgirio“ vartus atkreipė šio klubo vadovų dėmesį į žaidėją.

2011 m. pradžioje Vaidotas Šilėnas pasirašė kontraktą su Vilniaus „Žalgiriu“. Su šiuo legendiniu klubu 2011 m. tapo vicečempionu, dar kartą vicečempionu tapo 2012 metais. 2013 metais tapo A lygos čempionu. 2014 metais dar kartą iškovotas čempiono titulas.

2015 metų sezoną pradėjo Marijampolės FK „Sūduva“ ekipoje. 2015 m. kovo 1 dieną debiutavo „Sūduvoje“ rungtynėse su Pakruojo „Kruoja“. Pasižymėjo dviem rezultatyviais perdavimais ir gavo geltoną kortelę. Per savo karjerą „Sūduvoje“ sužaidė 13 rungtynių. Pelnė du įvarčius. Pirmąjį 2015 m. balandžio 9 d., 7 turo rungtynėse su Kauno „Spyriu“, kurias „Sūduva“ laimėjo 5-1. Vaidotas Šilėnas šiose rungtynėse pasižymėjo 79 minutę po tikslaus perdavimo iš komandos draugo. Antrąjį įvartį V. Šilėnas pelnė 2015 m. balandžio 28 d., 10 turo rungtynėse su „Kruoja“, kurios pasibaigė „Sūduva“ pergale 3-0; 49-ąją minutę V. Šilėnas sulaukė perdavimo ir pelnė turbūt lengviausią įvartį savo karjeroje. 2015 metų gegužę išsiskyrė Vaidoto Šilėno ir „Sūduvos“ keliai.

Trakų FK „Trakai“ atkreipė dėmesį į kovingą žaidėją. Buvo pasirašyta sutartis su ambicingu ir pajėgiu klubu, žaidėjas tapo tvirtu startinės sudėties žaidėju. 2015 metais A lygoje „Trakų“ ekipoje Vaidotas sužaidė 18 rungtynių (viso 1507 minutes), pelnė 7 įvarčius, nors dažnai tekdavo kovoti gynyboje. 2016 m. A lygoje sužaidė 16 rungtynių (1315 minučių). Sezono pabaigą praleido dėl traumos, kurią gavo XVII (17) turo rungtynėse su FC Stumbras.

2017-2018 m. UEFA Europos lyga burtai lėmė susitikimą I etape su Škotijos klubu iš Perto. Pirmosios rungtynės su Saint Johnstone FC svečiuose susiklostė sėkmingai ir nugalėjo trakiškiai 2:1. lemiamą įvartį pelnė Vaidotas Šilėnas. O susitikimo pabaigoje jam buvo parodyta antra geltona kortelė, kuri virto raudona. 2018 m. išrinktas komandos vicekapitonu.

2019 m. sausio 28 d. pranešta, kad futbolininkas palieka komandą. tais metais žaidė už Kražantė B komandą ŠAFF lygoje. pasižymėjo rezultatyvumu. Įpusėjus pirmenybėms buvo pelnęs septynis įvarčius per devynerias rungtynes.

Atstovavimas FK Sūduvai

Įvarčiai atstovaujant FK „Sūduvai“

Atstovavimas FK Trakai

Įvarčiai atstovaujant FK Trakai

Žaidimas rinktinėje 
2012 m. birželio mėnesį debiutavo Lietuvos nacionalinėje rinktinėje. Jo debiutas įvyko Baltijos taurės rungtynėse su Latvijos nacionaline komanda.

Pasiekimai su Vilniaus „Žalgirio“ ir FK Trakai ekipomis
 LFF taurės laimėtojas: 2011–2012 m., 2012–2013 m., 2013–2014 m. Kai atstovavo Vilniaus „Žalgirio“ ekipai.
 LFF Supertaurės laimėtojas: 2012, 2013, 2014 m. su Vilniaus „Žalgiriu“.
 A lygos čempionas: 2013, 2014 m., su Vilniaus „Žalgiriu“.
 A lygos vicečempionas: 2011 m., 2012 m. su Vilniaus „Žalgiriu“ ir su FK Trakai 2015, 2016
 A lygos bronzos laimėtojas: 2017 m.

Šaltiniai

Nuorodos 
 Statistika iš www.futbolinis.lt
 lietuvosfutbolas.lt

Šilėnas, Vaidas